**XII. študentské sympózium z medzinárodného a európskeho práva**

**„*Medzinárodné a európske právo v kinematografii*“**

Milé študentky a študenti,

ako po minulé roky, tak aj v roku 2019 bude Ústav medzinárodného a európskeho práva organizovať študentské sympózium z medzinárodného a európskeho práva, ktorý ponúka priestor pre diskusiu študentov a vyjadrenie názorov na aktuálne otázky týkajúce sa medzinárodného práva a európskeho práva. V poradí už XII. ročník študentského sympózia z medzinárodného a európskeho práva sa zameria na svetoznáme filmy, v ktorých sú prítomné inštitúty medzinárodného a európskeho práva.

Členovia Ústavu medzinárodného práva a európskeho práva radi privítajú všetkých študentov a študentky, ktorí sú ochotní podeliť sa o poznatky, postrehy z medzinárodného humanitárneho, diplomatického, trestného, či morského práva, pripraviť si prezentáciu a napísať odborný príspevok na niektorú z navrhovaných tém.

**Kedy a kde?** 29. marec na Právnickej fakulte Univerzity P.J. Šafárika v Košiciach

**Kto sa môže prihlásiť?** Sympózium je určené pre študentov druhého až piateho ročníka Právnickej fakulty Univerzity P.J. Šafárika v Košiciach.

**Dokedy je možné sa prihlásiť?** 24. február 2019

**Ako sa prihlásiť?** mailom na lucia.bodisova@student.upjs.sk

**V prípade akýchkoľvek ďalších otázok kontaktujte:**

Mgr. Lucia Bódišová

lucia.bodisova@student.upjs.sk

**Garantom študentského sympózia je**

**prof. JUDr. Ján Klučka, CSc.**

**Témy XII. študentského sympózia z medzinárodného a európskeho práva**

**(29. marec 2019, Právnická fakulta UPJŠ v Košiciach)**

***„Medzinárodné a európske právo v kinematografii“***

1. *Argo: Nebezpečný útek* (Argo, 2012, USA)
2. *Barry Seal: Nebeský gauner* (American made, 2017, USA/Japonsko)
3. *Bez dcéry neodídem* (Not Without My Daughter, 1991, USA)
4. *Cena slobody* (The Good Lie, 2014, USA/Keňa/India)
5. *Dáma v zlatom* (Woman in Gold, 2015, Veľká Británia)
6. *Domček z kariet* (House of Cards, 3. séria, 2015, USA)
7. *Hotel Rwanda* (Hotel Rwanda, 2004, Veľká Británia/USA/Taliansko/JAR)
8. *Kapitán Phillips: Prepadnutie lode Alabama* (Captain Philllips, 2013, USA)
9. *Kráľovná Alžbeta: Zlatý vek* (Elizabeth: The Golden Age, 2007, Veľká Británia/Francúzsko/USA/Nemecko)
10. *M\*A\*S\*H* (M\*A\*S\*H, 1972 - 1983, USA)
11. *Norimberský proces* (Nuremberg, 2000, Kanada/USA)
12. *Obchodník so smrťou* (Lord of War, 2005, USA/Francúzsko, Nemecko)
13. *Paddington* (Paddington,2014, Veľká Británia/Francúzsko)
14. *Predčítač* (The Reader, 2008, USA/Nemecko)
15. *Prevrat* (The Black Pimpernel, 2007, Švédsko/Dánsko/Mexiko)

- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -

**Štruktúra príspevku:**

1. stručne charakterizujte zápletku filmu,

2. popíšte právnu úpravu, ktorá sa vzťahuje na dej filmu,

3. uveďte, v akej súvislosti, resp. v akej situácii, bolo na právnu úpravu v deji filmu poukázané,

4. analyzujte, či právna úprava bola v rámci deja použitá správne?

**Pokyny na výber a spracovanie témy:**

Študenti sa môžu prihlasovať na jednotlivé témy do 24.02.2019 vrátane zaslaním prihlášky na lucia.bodisova@student.upjs.sk. Prihlasovanie uchádzačov na témy bude priebežne aktualizované v tabuľke na webovej stránke Ústavu medzinárodného práva a európskeho práva v sekcii Výučba – Sympóziá a simulované spory. V prípade záujmu viacerých uchádzačov o rovnakú tému bude od týchto uchádzačov vyžiadané zaslanie motivačného listu.

Vypracovanie v rozsahu 6 – 12 strán (do 20 000 znakov) sa žiada odovzdať elektronicky alebo písomne do 17. marca 2019 vyučujúcemu, ktorý bude pridelený ako konzultant každému prihlásenému študentovi/študentke po ukončení prihlasovania sa na sympózium. Vypracovania musia spĺňať všetky formálne náležitosti a akademické zvyklosti spojené s citovaním a úpravou textu tak, aby mohli byť publikované. Preukázateľné porušovanie autorských práv bude sankcionované.

Samotné sympózium sa uskutoční dňa 29. marca 2019 na pôde Právnickej fakulty Univerzity P.J. Šafárika v Košiciach. Každý účastník prednesie svoju tému, pričom obsahová súvislosť tém umožní bližšiu diskusiu. Cieľom sympózia je umožniť študentom detailnú teoretickú prípravu a zvýšiť schopnosti dôvodiť. Výstupom zo študentského sympózia bude zborník príspevkov, ktorý bude vydaný vo forme elektronickej publikácie a bude sprístupnený širšej odbornej verejnosti v rámci zverejňovania zborníkov a iných materiálov z vedeckých konferencií.